**Згодна з Канстытуцыяй Рэспублікі Беларусь, гісторыка-культурная спадчына прызнана фактарам развіцця нашай дзяржавы.** За яе захаванне нясуць адказнасць як дзяржава, так і грамадзяне нашай краіны.

Гісторыка-культурная спадчына Беларусі ўяўляе сабой сукупнасць найбольш адметных вынікаў і сведчанняў гістарычнага, культурнага і духоўнага развіцця народа Беларусі, увасобленых у гісторыка-культурных каштоўнасцях, уключаных у Дзяржаўны спіс гісторыка-культурных каштоўнасцей Рэспублікі Беларусь (далей - Дзяржспіс).

У Дзяржспіс, які штогод пашыраецца, уключаны найбольш значныя аб'екты спадчыны (помнікі археалогіі, архітэктуры і горадабудаўніцтва, гісторыі, мастацтва, нематэрыяльныя праявы творчасці чалавека (звычаі, традыцыі, абрады).

Па стане на 01.01.2025 Дзяржспіс налічвае больш за 5,6 тыс. гісторыка-культурных каштоўнасцяў, сярод якіх: помнікаў археалогіі – 2221, помнікаў архітэктуры – 1842, помнікаў гісторыі – 1216, нематэрыяльных праяў творчасці чалавека – 185, рухомых матэрыяльных гісторыка-культурных каштоўнасцяў –139, помнікаў мастацтва – 67, помнікаў горадабудаўніцтва – 14, запаведных месцаў – 4.

У мэтах папулярызацыі гісторыка-культурнай спадчыны Міністэрствам культуры ў 2020 годзе створаны **пошукавы сайт «Дзяржаўны спіс гісторыка-культурных каштоўнасцяў Рэспублікі Беларусь» (gosspisok.gov.by),** які з'яўляецца інфармацыйным рэсурсам, які дазваляе любому карыстальніку хутка знаходзіць інфармацыю аб гісторыка-культурных каштоўнасцях, у тым ліку праз мабільныя прыкладанні.

**Ахова гісторыка-культурнай спадчыны – абавязковая ўмова ўстойлівага развіцця дзяржавы, умацавання яе прэстыжу ў міжнароднай супольнасці.**

Матэрыяльныя і духоўныя каштоўнасці грамадства - аб'екты нацыянальнай бяспекі Беларусі і прыярытэтныя напрамкі культурнай палітыкі нашай краіны.

У адпаведнасці з Кодэксам Рэспублікі Беларусь аб культуры, Нацыянальнай стратэгіяй устойлівага сацыяльна-эканамічнага развіцця Рэспублікі Беларусь на перыяд да 2030 года, захаванне і памнажэнне гісторыка-культурнай спадчыны краіны з'яўляецца важным фактарам нацыянальнай ідэнтычнасці і беларускай дзяржаўнасці, адыгрывае значную ролю ў фарміраванні грамадзянскасці і патрыятызму асобы, уцягнута практычна ва ўсе сферы сацыяльна-эканамічнага жыцця рэспублікі.

Апошнія два з паловай дзесяцігоддзі Рэспубліка Беларусь актыўна займаецца аднаўленнем архітэктурнай спадчыны, укладаюцца каласальныя рэсурсы на яе падтрыманне і захаванне.

Праведзена вялікая работа па рэстаўрацыі і аднаўленні сотняў аб'ектаў гісторыка-культурнай спадчыны з мэтай падтрымання іх належнага тэхнічнага стану, прыстасавання пад новыя функцыі і ўключэння іх у турыстычны і культурны абарот. На дзяржаўным узроўні гэтыя задачы вырашаюцца ў рамках шэрага дзяржаўных праграм і лакальных інвестыцыйных праектаў. Акрамя таго, мерапрыемствы па ахове гісторыка-культурнай спадчыны, у тым ліку рамонтна-рэстаўрацыйныя работы на гісторыка-культурных каштоўнасцях, фінансуюцца за кошт сродкаў фонду Прэзідэнта Рэспублікі Беларусь па падтрымцы культуры.

Сярод знакавых адноўленых аб'ектаў: Магілёўскі абласны драматычны тэатр (2000), Камянецкая вежа (2003), археалагічны комплекс старажытнага Турава (2005), палацава-паркавы ансамбль у Гомелі (2005), ратушы ў Чачэрску (2005) і Магілёве, палац Пацёмкіна ў Крычаве (2008), аб'екты гістарычнага цэнтра Мінска (Верхні горад, будынак Мінскай ратушы, Траецкае прадмесце і інш.), Нацыянальны тэатр оперы і балета (2009), Купалаўскі тэатр (2011), Свята-Пакроўскі манастыр у г. Талачын ( 2016), будынак «Беларусьфільма» (2017), Барысаглебская (Каложская) царква ў г.Гродна (2018), стадыён «Дынама» ў Мінску (2018), Барысаглебская (Каложская) царква ў Гродне (2019), царква ў в. Сынкавічы Зэльвенскага раёна (2019), аб'екты Брэсцкай крэпасці, абеліск «Мінск - горад-герой» (2020), будынак касцёла XVIII стагоддзя ў складзе былога калегіума езуітаў у г. Мсціславе (2020), будынак былога Спаскага манастыра ў г. Кобрыне (2021), помнік гісторыі «Трасцянец» (2022), касцёл Божага Цела ў г. Нясвіжы (2024), палацава-паркавы ансамбль у аг. Жылічы (2024), Спаса-Праабражэнская царква ў г. Полацку (2024), Валожынская іешыва (2024), Клімавіцкі краязнаўчы музей (2024) і інш.

Адноўлены і прыстасаваны пад музейныя функцыі сусветна вядомыя замкавыя комплексы ў г.п. Мір (2010) і г. Нясвіжы (2011). Стварэнне музейных устаноў на базе адрэстаўрыраваных аб'ектаў ЮНЕСКА істотна паўплывала на эканоміку рэгіёнаў, прыцягненне інвестараў і развіццё турыстычнай інфраструктуры.

З'явіліся новыя турыстычныя аб'екты: Ружанскі палацавы комплекс Сапегаў (2011), сядзібна-паркавыя комплексы ў аг. Чырвоны Бераг Жлобінскага раёна (2010), у г. Ваўкавыску (2010), у в. Скокі Брэсцкага раёна (2011), аг. Залессе Смаргонскага раёна (2014), Лошыцкі сядзібна-паркавы комплекс у г. Мінску (2014), палац Друцкіх-Любецкіх у г. Шчучыне (2015), будынак музея В.К.Бялыніцкага-Бірулі ў г. Магілёве (2018) завершаны работы па стварэнні музея пад адкрытым небам у археалагічным комплексе «Юравічы» (2020), завершана рэканструкцыя палаца Пуслоўскіх у г.п. Косава Івацэвіцкага раёна (2020), Лідскага замка (2020), Гальшанскага замка (2021), форта № 5 у складзе фартыфікацыйных збудаванняў Брэсцкай крэпасці (2020), мемарыяльнага комплексу «Рыленкі»   
ў в. Рыленкі Дубровенскага раёна (2020), Стары замак у г. Гродна (2021), комплекс былога калегіума езуітаў ў аг. Юравічы Калінкавіцкага раёна (2022), сядзібны дом у аг. Волма Дзяржынскага раёна (2022), палацава-паркавы ансамбль у в. Свяцк Гродзенскага раёна (2023), капліца-пахавальня рода Ажэшкаў у аг. Закозель Драгічынскага раёна (2023), палацава-паркавы ансамбль у г. Нароўля (2023), ансамбль касцёла францысканцаў у аг. Гальшаны (2023), фрагменты комплексу былой сядзібы ў аг. Туча Клецкага раёна (2024), парк з рэшткамі сцяны замка Вішнявецкіх у Брагінскім раёне (2024).

За кошт сродкаў фонду Прэзідэнта Рэспублікі Беларусь па падтрымцы культуры і мастацтва ў 2017 – 2024 гадах праведзены работы па кансервацыі з рэстаўрацыяй фрагментаў замка ў аграгарадку Крэва, кансервацыі з фрагментарнай рэстаўрацыяй руін былога замка Сапегі   
ў аг. Гальшаны, рэстаўрацыйныя работы палацава-паркавага ансамбля Пуслоўскіх у г. Косава Івацэвіцкага раёна, выкананы рамонтна-рэстаўрацыйныя работы на капліцы ў в. Закозель Драгічынскага раёна, будынку музея ў г. Лепелі, царкве Раства Прасвятой Багародзіцы ў в. Мураванка Шчучынскага раёна і на паўночна-ўсходняй аркадзе палацавага комплексу ў г.п. Ружаны Пружанскага раёна, праведзены кансервацыя з элементамі рэстаўрацыі на сядзібна-паркавым ансамблі ў в. Закозель Драгічынскага раёна, трапезнай у Спаса-Еўфрасінеўскім жаночым манастыры ў г. Полацку і інш.

У 2024 годзе працягваліся пачатыя маштабныя работы на замках у Крэве, Навагрудку, Гальшанах, палацавых комплексах у Ружанах, Жылічах, будынках Нацыянальнага мастацкага музея, Беларускай дзяржаўнай акадэміі музыкі і іншых аб’ектах спадчыны.

Дзякуючы актыўнасці дзяржавы за апошнія гады павялічылася прысутнасць беларускіх аб'ектаў у спісах Сусветнай спадчыны ЮНЕСКА. Адказныя адносіны Рэспублікі Беларусь па захаванні сваёй спадчыны высока ацэнены міжнароднай грамадскасцю, што пацверджана статусам ЮНЕСКА.

У прыватнасці, у Спіс сусветнай культурнай і прыроднай спадчыны ЮНЕСКА ўключаны:

* у 1992 годзе Белавежская пушча (помнік прыроды);
* у 2000 годзе – замкавы комплекс «Мір» (г.п.Мір Карэліцкага раёна);
* у 2005 годзе - архітэктурна-культурны комплекс рэзідэнцыі Радзівілаў у г. Нясвіжы (Мінская вобласць) і Дуга Струвэ (Брэсцкая і Гродзенская вобласці).

У Папярэдні Спіс сусветнай культурнай і прыроднай спадчыны ЮНЕСКА ўключаны Аўгустоўскі канал, Спаса-Праабражэнская царква і Сафійскі сабор у Полацку, Барысаглебская (Каложская) царква ў Гродне, культавыя збудаванні абароннага тыпу, драўляныя цэрквы Палесся.

У ліпені 2024 года Мемарыяльны комплекс «Брэсцкая крэпасць-герой» уключаны ў Папярэдні спіс ЮНЕСКА ў рамках расійска-беларускай транснацыянальнай намінацыі «Мемарыялы героям Вялікай Айчынай вайны: Брэсцкая крэпасць і Мамаеў курган».

Рэспубліка Беларусь стала адной з краін, якія ратыфікавалі ў 2006 годзе Канвенцыю аб ахове нематэрыяльнай культурнай спадчыны ЮНЕСКА.

**У Спіс нематэрыяльнай культурнай спадчыны ЮНЕСКА** ўключаны:

* у 2009 годзе – святочны калядны абрад «Калядныя цары» ў вёсцы Семежава Капыльскага раёна;
* у 2018 годзе – «Урачыстасць у гонар шанавання абраза Маці Божай Будслаўскай» (Будслаўскі фэст)» у г.Будслаў Мядзельскага раёна;
* у 2019 годзе – вясновы абрад «Юр'еўскі карагод» у в. Пагост Жыткавіцкага раёна;
* у 2020 годзе – «Культура ляснога бортніцтва»;
* у 2022 годзе – «Саломапляценне Беларусі: мастацтва, рамяство, уменні»;
* у 2024 годзе – «Выцінанка – традыцыйнае мастацтва выразання з паперы ў Беларусі».

У 2023 годзе Міністэрствам культуры накіравана ў Сакратарыят Канвенцыі па ахове нематэрыяльнай культурнай спадчыны ЮНЕСКА дасье па элементу нематэрыяльнай гісторыка-культурнай спадчыны «Неглюбская народная тэкстыльная традыцыя» Веткаўскага раёна Гомельскай вобласці. У 2024 годзе накіравана дасье «Культура беларускай дуды».

Выкарыстанне патэнцыялу гістарычнай спадчыны працуе як на папулярызацыю і развіццё рэгіёнаў, так і дзяржавы ў цэлым, садзейнічае фарміраванню нацыянальнай самаідэнтыфікацыі, выклікае пачуццё гонару за сваю краіну.